В 1814 година Павел Йоанович завършва строителството на нартекса и екзонертекса на „Свети Атанасий Атонски“ - съборната църква на главния атонски манастир Великата Лавра. Между 1809 и 1819 година от Павел Йоанович е построена и „Свети Георги Победоносец“ - новата съборна черква на манастира Ксенофонт. В 1817 година Павел Йоанович се заема със строежа и на „Сретение Господне“, католикона на манастира „Свети Павел“, който обаче е прекъснат от избухналата в 1821 година Гръцка война за независимост, пренесла се и на Халкидика, където избухва Халкидическото въстание.